recursal/SuperWikiNEXT-32B huggingface dataset:
**Gumpedal** er en dal i Troms. Det meste av dalen, bebyggelsen inkludert ligger i den sørvestlige delen av Sørreisa kommune, mens den øverste delen ligger i Salangen. Gumpedalen har navnet etter fjellet *Høggumpen* (*Gumpen*). Gumpeelva renner gjennom dalen, mellom Steinvatnet i Salangen, før den løper sammen med Skøelva, like nord for Skøvatnets nordøstlige ende. En rekke topper på over 1000 moh. omkranser Gumpedalen.

Gumpedal grunnkrets
-------------------

**Gumpedal** er også navnet på en grunnkrets i delområdet Sørreisa sør. Grunnkretsen ligger i det sørvestlige hjørnet av kommunen, og omfatter selve Gumpedalen, i tillegg til den øvre delen av Skøelvdalen. Den lille delen av Skøvatnet som tilhører Sørreisa kommune ligger også i Gumpedal grunnkrets. Grunnkretsens areal er 55,47 km². 

Fylkesvei 84, mellom Sjøvegan og Sørreisa, går gjennom Skøelvdalen. Det er også lokal vei ca. 4,5 km innover Gumpedalen. Gumpedal grenser til grunnkretsene Skøelvdal, Øvre Bakkejord og Storlia/Rabbås i Sørreisa kommune. Grunnkretsen har også grense mot kommunene Salangen og Dyrøy.

Innbyggertall de senere år:

| 2000 | 2005 | 2010 | 2015 |
| --- | --- | --- | --- |
| 23 | 17 | 12 | 13 |
**Frans av Assisis bønn** er en fredsbønn, som er oppkalt etter Frans av Assisi. 

Den ble antagelig skrevet på begynnelsen av 1900-tallet, og forfatter er ukjent. Bønnen ble først kjent da den ble trykket i 1912 på fransk i det lille franske magasinet *La Clochette* som en anonym bønn. Det finnes flere versjoner, også på norsk.

> 
> Herre gjør meg til redskap for din fred!  
> 
> La meg bringe kjærlighet der hatet rår.  
> 
> La meg bringe forlatelse der urett er begått.  
> 
> La meg skape enighet der uenighet rår.  
> 
> La meg bringe tro der tvilen rår.  
> 
> La meg bringe sannhet der villfarelse rår.  
> 
> La meg bringe lys der mørket ruger.  
> 
> La meg bringe glede der sorg og tyngsel rår!  
> 
> 
> 
> Å Mester!  
> 
> La meg ikke søke så meget å bli trøstet som å trøste.  
> 
> Ikke så meget å bli forstått som å forstå.  
> 
> Ikke så meget å bli elsket som å elske!  
> 
> For det er gjennom at man gir at man får.  
> 
> Det er ved å glemme seg selv at man finner seg selv.  
> 
> Det er ved å tilgi andre at man selv får tilgivelse!  
> 
> Det er ved å dø at man oppstår til det evige liv!  
> 
> Amen
> 
> 
>

Kilder
------

* Frans av Assisis Bønn www.nettkirken.no

Bibliografi
-----------

* Christian RENOUX, *La prière pour la paix attribuée à saint François, une énigme à résoudre*, Paris, Editions franciscaines, Paris, 2001
* Christian RENOUX, *La preghiera per la pace attribuita a san Francesco, un enigma da risolvere*, Padova, Edizioni Messagero, 2003.
***En fattig manns historie*** (originaltittel: *Romanzo di un giovane povero*) er en italiensk spillefilm fra 1995 regissert av Ettore Scola.

Filmen er inspirert av Patricia Highsmiths bok *Billett til helvete* og Alfred Hitchcocks film *Farlig reisefølge*.

Handling
--------

To naboer, unge Vincenzo og gamle Mr. Bartoloni, er veldig ulykkelige. På den ene siden klarer ikke Vincenzo å finne noen vanlig jobb og sliter med økonomien, til tross for sin utdannelse. På den annen side er Mr. Bartoloni lei av sin despotiske kone. Hans kone pleide å være en attraktiv kunstner, som nå er en overvektig og loslitt alkoholiker. De to mennene møtes på en spesielt trist kveld, og under et utbrudd ber Mr. Bartoloni om at Vincenzo burde hjelpe ham med å bli kvitt hans kone. Han lover en betydelig sum penger dersom Vincenzo går med på dette. Den natten klarer ikke Vincenzo sove. Mr. Bartoloni spøkte ikke om å drepe hans kone, og han er i et desperat behov for penger.

En dag kort tid senere blir Mrs. Bartoloni funnet død, av tilsynelatende tilfeldige årsaker. Men Mr. Bartoloni føler seg fremdeles desperat, fordi noen penger han hadde gjemt i en boks har forsvunnet. Han tror at Vincenzo stod bak denne forbrytelsen, og i tillegg hadde stjålet alle pengene hans. Han får derfor Vincenzo arrestert for hans kones dødsfall, og han havner i fengsel. Men Vincenzo erklærer at han ikke drepte kvinnen. I tillegg oppdager politiet snart at Mr. Bartoloni hadde forelsket seg i en annen kvinne og drømte om å gifte seg med henne, noe han ikke kunne gjøre så lenge han fremdeles var gift med sin tidligere kone.

Medvirkende
-----------

* Alberto Sordi: Bartoloni
* Rolando Ravello: Vincenzo Persico
* Isabella Ferrari: Andreina
* André Dussollier: aktor Moscati
* Sara Franchetti: Vincenzos mor
* Mario Carotenuto: Pieralisi
* Renato De Carmine: advokat Cantini

Referanser
----------

1. ↑  «filmen på filmweb.no» **(norsk)**. Besøkt 1. juni 2016.

Eksterne lenker
---------------

* (en) *En fattig manns historie* på Internet Movie Database Rediger på Wikidata

* (sv) *En fattig manns historie* i Svensk Filmdatabas Rediger på Wikidata

* (da) *En fattig manns historie* i Danmark Nationale Filminstitut Rediger på Wikidata

* (en) *En fattig manns historie* på AllMovie Rediger på Wikidata

* (fr) *En fattig manns historie* på Allociné Rediger på Wikidata

* (nl) *En fattig manns historie* på MovieMeter Rediger på Wikidata

* (en) *En fattig manns historie* på Turner Classic Movies Rediger på Wikidata

* (en) *En fattig manns historie* på Rotten Tomatoes Rediger på Wikidata
Portal: Askøy

**Kollevåg** er et friluftsområde i Askøy kommune i Hordaland.

Beliggenhet
-----------

Kollevåg har postadresse Hauglandshella, og ligger på vestsiden av Askøy mellom Tveit og Hanøy. Fra sjøen regnes området Kollevåg som lagunen som ligger innenfor Tussholmen. Selve friluftsområdet er på 680 dekar.

Historie
--------

På tidligere kart benyttes gjerne navnet **Kolavåg**, mens det nåværende navnet Kollevåg ble godkjent av Statens kartverk i 1973.

### Søppelfylling

I perioden 1925 til 1975 fungerte Kollevåg som søppelfylling for Bergen kommune. Avfallet ble fraktet sjøveien. I 1979 startet arbeidet med å rehabilitere området og gjøre det om til et friluftsområde. En rekke tiltak ble gjort for å isolere og kapsle inn de store mengdene med avfall, slik at dette ikke skulle være til skade for miljøet eller til sjenanse for brukerne av området.

### Friluftsområde

12. juni 1983 ble det nye friluftsområdet offisielt åpnet av miljøvernminister Rakel Surlien. Ytterligere utbedringer er gjort siden dengang, slik at området idag fremstår som en naturperle bestående av store strender av hvit skjellsand og grønne gressganger. Mange regner derfor Kollevåg som en av Norges beste badestrender. Det er også dedikert en strand for naturister.

* 
* 
* 
*

Lost Weekend
------------

Musikkfestivalen Lost Weekend ble fra 2001 arrangert hver sommer i Kollevåg og frem til festivalen ble slått konkurs i 2011.

Bergen Triathlon
----------------

I 2011 ble Bergen Triathlon arrangert i Kollevåg. Grunnet lav sjøtemperatur kunne ikke svømmedelen gjennomføres i strandområdet, men ble flyttet til Tveitevatnet.

Referanser
----------

1. ↑  Skal dekke til Kollevågen på ny Bergens Tidende
2. ↑  Badesommer med baken bar Aftenposten
3. ↑  Lost Weekend konkurs Bergensavisen
4. ↑  Utklassingsseier for Frank D. Kristiansen Kondis
***En flue gjør ingen sommer*** (svensk: *En fluga gör ingen sommar*) er en svart-hvitt svensk filmkomedie fra 1947, i regi av Hasse Ekman, som også skrev manuset. Norskfødte Sonja Wigert spiller rollen som Christina «Chris» Lovén, norsk-svenske Lauritz Falk spiller rollen som direktør Berger og norskfødte Katie Rolfsen spiller rollen som hushjelpen Agnes Karlsson.

Den ble spilt inn 12. mai-29. juli 1947 i AB Europa Studio i Sundbyberg med utendørsscener i Södermalm, Centralen, Nybrokajen, Fredhäll (alle i Stockholm) og Venezia i Italia.

Handling
--------

Forfatteren Bertil og sekretæren Inga Brantemo er lykkelig gift. Hennes sjef, direktør Berger, setter stor pris på Inga, og det er ikke bare for hennes arbeidsinnsats. Når han ber henne om å bli med ham på en forretningsreise til Italia, er det ikke uten baktanker på et amorøst eventyr. Bertil har ingen innvendinger, for i hennes fravær håper han på å kunne sluttføre arbeidet med en roman.

Etter at Inga har dratt oppsøker Bertil noen gamle venner. På den måten møter han også Chris Lovén, datter av den mektige bokforleggeren Lovén. Hun blir umiddelbart begeistret for Bertil og lover å hjelpe ham med utgivelsen av boka. Bertil har bare ett kapitel igjen. En uke senere er romanen ferdig. Når Chris kommer hjem til Bertil for å hente manuset, gjør hun sitt ytterste for å forføre ham. Bertil blir merkbart påvirket av hennes angrep. De gode forsettene om å leve opp til de ekteskapelige troskapsløftene forsvinner delvis.

Imens oppvartes Inga av sin sjef i Venezia. Hun blir påvirket av den romantiske stemningen under en gondolferd i måneskinn.

Rolleliste
----------

* Eva Henning - Inga Brantemo, sekretær
* Hasse Ekman - Bertil Brantemo, forfatter, Ingas mann
* Sonja Wigert - Christina «Chris» Lovén
* Lauritz Falk - Direktør Berger, Ingas sjef
* Olof Winnerstrand - Lovén, bokforlegger, Chris far
* Katie Rolfsen - Agnes Karlsson, hushjelp
* Douglas Håge - Granlund, reklamesjef
* Margit Andelius - Fröken Santesson, Lovéns sekretær
* Gunnar Björnstrand - 40-tallisten
* Ulla Andreasson - Bettan, Bertils søster
* Gull Natorp - Fru Andersson i matvarebutikken
* Charlie Almlöf - Oskar Andersson, hennes mann
* Astrid Bodin - Fru Lundgren, en nabo
* Carl Ström - «Pekoralet»
* Sven Lindberg - Svante, skulptør

Kilder
------

* *En fluga gör ingen sommar* i Svensk Filmdatabas

Eksterne lenker
---------------

* (en) *En flue gjør ingen sommer* på Internet Movie Database Rediger på Wikidata

* (sv) *En flue gjør ingen sommer* i Svensk Filmdatabas Rediger på Wikidata
**Øyvind Thomassen** (født 27. november 1962) er en norsk samfunnsviter. Han er professor i teknologi- og vitenskapstudier ved Institutt for moderne samfunnshistorie, NTNU. Han har blant annet forsket på fysisk planlegging, bilisme og miljø, samt gjennomført internettstudier[*klargjør*]. Utover på 2000-tallet har han hovedsakelig forsket på retts- og sikkerhetspsykiatri. Han leder forskningsprosjektet *Prison of Madness* (Galskapens fengsel), og har bygd opp en gruppe som forsker på sikkerhetspsykiatriens historie i Norge.

I 2020 klaget han sin arbeidsgiver NTNU inn for Sivilombudsmannen etter en konflikt mellom ham og NTNU i forbindelse med Thomassens virke som verneombud.

Referanser
----------

1. ↑  Psykiatriveka. «Øyvind Thomassen, Professor NTNU, Inst. for historiske studier og St.Olavs hospital, Brøset kompetansesenter.». Norsk Psykiatrisk Forening (Npf). Besøkt 1. mars 2022.
2. ↑  Oksholen, Tore (21. oktober 2020). «Thomassen klager NTNU inn for Sivilombudsmannen». *www.universitetsavisa.no*. Besøkt 1. mars 2022.

|  |  |
| --- | --- |
| Oppslagsverk/autoritetsdata | CRIStin
 |
**Trygve Braarud** (født 15. september 1903 i Verdal, død 9. juli 1985 i Oslo, gravlagt i Verdal) var en norsk botaniker og marinbiolog. Han tok doktorgraden (dr.philos.) i 1936 med avhandlingen *«The Øst» expedition to the Denmark Strait 1929. II. The Phytoplankton and its Conditions of Growth*.

I 1947 ble Braarud professor i marinbiologi med spesiale marin botanikk ved Universitetet i Oslo. Han var styreformann for Norsk botanisk forening 1947-51.

Etter Trygve Braarud er forskningsfartøyet R/V Trygve Braarud oppkalt - det er det største forskningsskipet ved Universitetet i Oslo og fungerer som base for marin, feltbiologisk utforskning.

Referanser
----------

1. 1 2 3 4   Store norske leksikon, Store norske leksikon-ID Trygve\_Braarud[Hentet fra Wikidata]
2. ↑   Norsk biografisk leksikon, nbl.snl.no[Hentet fra Wikidata]

Eksterne lenker
---------------

* (no) Publikasjoner av Trygve Braarud i BIBSYS

  


|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Deutsche Biographie **·** Historisk befolkningsregister **·** BIBSYS **·** Geni **·** VIAF **·** GND **·** LCCN **·** ISNI **·** SUDOC **·** Botanist
 |
***Hybosoroides*** er en slekt av biller som hører til gruppen skarabider (Scarabaeoidea). Slekten omfatter bare én kjent art.

Utseende
--------

En middelsstor (ca. 10 millimeter), avlang, hvelvet bille, mørkbrun, blank. Kjevene (mandiblene) og overleppen (labrum) er store og stikker ut under hodet. Antennene er 9- eller 10-leddete, ganske korte, med en tre-leddet kølle der det innerste leddet er stort og har en grop der de to ytterste leddene kan felles inn. Brystskjoldet (pronotum) er bredere enn langt, uten knøler, groper eller pigger. Dekkvingene er avlange. Beina er kraftige, alle leggene (tibiae) er brede med tenner på utsiden. Føttene er fem-leddete, slanke og forholdsvis korte. Larvene er av vanlig skarabide-type (scarabaeiform larve), C- formede.

Levevis
-------

Lite er kjent om hybosoridenes biologi. De voksne billene flyr om natten og kommer gjerne til lys. I alle fall noen arter kan finnes på relativt ferske kadavere, eller møkk. Larvene til noen arter er funnet i råtnende plantemateriale. De kan lage lyd ved å gnisse frambeina mot kanten på epipharynx (en del av munnverktøyet).

Utbredelse
----------

Arten er kjent fra det sørlige Kenya og Tanzania.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien Hybosoridae – ca. 330 arter fordelt på 40 slekter
				+ Underfamilien Hybosorinae
					- Slekten ***Hybosoroides*** Benderitter, 1914
						* *Hybosoroides alluaudi* Benderitter, 1914

Eksterne lenker
---------------

* (en) *Hybosoroides* i Global Biodiversity Information Facility Rediger på Wikidata
* Oversikt over artene
* Kuijten, P.J. (1983) Revision of the genus *Hybosorus* MacLeay (Coleoptera: Scarabaeidae, Hybosorinae). Zoologische Verhandelingen Leiden 203: 1-49.
* Sjekkliste over artene
**Øyvind Wold** (født 1962) er en norsk forfatter av sykkelbøker, bosatt i Oslo. Han har skrevet turbøkene *Beintråkk* (Friluftsforlaget, 1999), *På sykkel i Oslo* (2003 og 2008) og *På sykkel i fjellet* (2007, 2009 og 2014), utgitt på Cappelen Damm forlag. 

I 2019 ga han ut en selvpublisert e-bok, sammen med Lars Erik Sira, om hvordan planlegge langsykkelturer i Norge.

Wold har skrevet i norske frilufts- og sykkelmagasiner, blant annet *Syklistene, Birken, Snø&Ski, Friluftsliv, Fjell&Vidde, Padling* og *Gruppetto sykkelmagasin*. 

Han har også bidratt med turforslag og bekrivelser på nettstedene hub-biking.no og sykkelstien.info. Per 2019 jobber Wold med sykkelturisme i Syklistenes Landsforening.

Referanser
----------

1. ↑  «Langtur på sykkel i Norge - En guide til planlegging og gjennomføring». *SIRASVERDEN.NO* **(norsk)**. Besøkt 4. juli 2019.

Eksterne lenker
---------------

* Cappelen Damm om Øyvind Wold Arkivert 13. april 2014 hos Wayback Machine.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |
***Hybosa*** er en slekt biller som tilhører familiegruppen bladbiller (Chrysomelidae).

Utseende
--------

Små til middelsstore, oftest grønnlige eller metallisk fargede bladbiller, nærmest sirkelrunde sett ovenfra. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de vanligvis helt dekker oversiden, både hodet og beina er skjult under dette skjoldet. Med utvidelsen blir kroppsformen oval og ganske flat. Oversiden er grovt punktert. Larvene er korte og brede med litt uttrukket bakkroppsspiss som de gjerne holder bøyd fremover over kroppen. Kroppen er kledt med korte, kraftige pigger.

Levevis
-------

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse
----------

Slekten er utbredt i Sør- og Mellom-Amerika.

Systematisk inndeling
---------------------

Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien **Skjoldbiller**, Cassidinae Stephens, 1831
					- stamme (tribe) **Cassidini** Gyllenhal, 1813 – eneste gruppe som er representert i Europa
						* slekten ***Hybosa*** Duponchel, 1842
							+ *Hybosa acutangula* Spaeth, 1913
							+ *Hybosa cynthia* Boheman, 1855
							+ *Hybosa fornicata* Boheman, 1855
							+ *Hybosa galbanata* Boheman, 1855
							+ *Hybosa gibbera* Boheman, 1855
							+ *Hybosa indecens* Boheman, 1855
							+ *Hybosa insculpta* Spaeth, 1937
							+ *Hybosa marginepunctata* Borowiec, 2011
							+ *Hybosa mellicula* Boheman, 1862
							+ *Hybosa moseri* Spaeth, 1915
							+ *Hybosa santaritae* Borowiec & Takizawa, 2011
							+ *Hybosa unicolor* Wagener, 1877

Referanser
----------

Litteratur
----------

* Borowiec, L. 1999. *A world catalogue of the Cassidinae (Coleoptera: Chrysomelidae)*. Biologica Silesiae, Wroclaw.
* *Hybosa* på ITIS

Eksterne lenker
---------------

* (en) *Hybosa* i Encyclopedia of Life Rediger på Wikidata

* (en) *Hybosa* i Global Biodiversity Information Facility Rediger på Wikidata

* (en) *Hybosa* hos ITIS Rediger på Wikidata

* (en) *Hybosa* hos NCBI Rediger på Wikidata

* *Hybosa* – detaljert informasjon på Wikispecies Rediger på Wikidata
* Cassidinae of the world – an interactive manual (Coleoptera: Chrysomelidae)
* Discover Life - *Hybosa*
***Hybosorus*** er en slekt av biller som hører til gruppen skarabider (Scarabaeoidea).

Utseende
--------

Middelsstore (5 – 9 mm), avlange, hvelvede biller, svarte, blanke. Kjevene (mandiblene) og overleppen (labrum) er store og stikker ut under hodet. Antennene er 9- eller 10-leddete, ganske korte, med en tre-leddet kølle der det innerste leddet er stort og har en grop der de to ytterste leddene kan felles inn. Brystskjoldet (pronotum) er bredere enn langt, uten knøler, groper eller pigger. Dekkvingene er avlange. Beina er kraftige, alle leggene (tibiae) er brede med tenner på utsiden. Føttene er fem-leddete, slanke og forholdsvis korte. Larvene er av vanlig skarabide-type (scarabaeiform larve), C- formede.

Levevis
-------

Lite er kjent om hybosoridenes biologi. De voksne billene flyr om natten og kommer gjerne til lys. I alle fall noen arter kan finnes på relativt ferske kadavere, eller møkk. Larvene til noen arter er funnet i råtnende plantemateriale. De kan lage lyd ved å gnisse frambeina mot kanten på epipharynx (en del av munnverktøyet).

Utbredelse
----------

Slekten er trolig opprinnelig afrikansk, men to av artene er mye videre utbredt. *Hybosorus illigeri* finnes over det meste av det sørlige Europa og også det vestlige Asia, mens *Hybosorus roei* forekommer i Nord-Amerika (spredt dit av mennesker).

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien Hybosoridae – ca. 330 arter fordelt på 40 slekter
				+ Underfamilien Hybosorinae
					- Slekten ***Hybosorus*** MacLeay, 1819
						* *Hybosorus crassus* Klug, 1855
						* *Hybosorus illigeri* (Reiche, 1853) - finnes i det sørlige Europa og Midtøsten, innført til Nord-Amerika
						* *Hybosorus laportei* Westwood, 1845
						* *Hybosorus orientalis* Westwood, 1845
						* *Hybosorus roei* Westwood, 1845 - Nord-Amerika
						* *Hybosorus ruficornis* Boheman, 1857

Eksterne lenker
---------------

* (en) *Hybosorus* i Encyclopedia of Life Rediger på Wikidata

* (en) *Hybosorus* i Global Biodiversity Information Facility Rediger på Wikidata

* (en) *Hybosorus* hos Fauna Europaea Rediger på Wikidata

* (en) *Hybosorus* hos Fossilworks Rediger på Wikidata

* (en) *Hybosorus* hos ITIS Rediger på Wikidata

* (en) *Hybosorus* hos NCBI Rediger på Wikidata

* (en) *Kategori:Hybosorus* – bilder, video eller lyd på Wikimedia Commons Rediger på Wikidata

* *Hybosorus* – detaljert informasjon på Wikispecies Rediger på Wikidata
* Oversikt over artene
* Generic Guide to New World Scarab Beetles – Hybosoridae:
* Sjekkliste over artene
* Bilder av *Hybosorus roei*
Gulvteppe
**Golvtepper** er flate matter i tekstil, beregnet til bruk på golv.

Golvtepper kan finnes som metervare (løpere), som tepper og matter, eller som fliser beregnet til å dekke et helt golv. Hensikten kan være dekorativ, eller å skåne det underliggende golvet mot slitasje. Heldekningstekstiler («vegg til vegg») vil ofte også gi et lunere miljø, samtidig som det holder fast støv som ellers ville fly rundt.

I forrige århundre var det vanlig at en samlet opp slitt tøy, som klesplagg og sengetøy, som senere ble revet til strimler. Disse ble så vevd til lange golvløpere (filleryer) etter oppgitt lengdemål. Disse kunne rulles sammen og henges ut til lufting og støvbanking, eventuelt vasking. 

Slitasjeutsatte steder som trapper og ganger ble gjerne utstyrt med løpere av grov hamp- eller jutevev. 

I stedet for filleryer kunne en se knyttede tepper, der de fineste kom fra Persia og områdene rundt, mens mange ble fremstilt industrielt i Belgia, England eller Frankrike. 

Nyere byggteknikk, med store betonggulv, førte til at golvfilt ble mere vanlig, spesielt i offentlige miljøer som skoler og kontorer. I tillegg til å gi en mykere gangflate, virket filten også støydempende. Bruken er minsket betraktelig, siden flekker var vanskeligere å få vekk, og en hadde dårlig kontroll med hva som befant seg mellom fibrene. Enkelte institusjoner hadde teppefliser, der en flyttet rundt på flisene ettersom de ble mer og mindre slitt.

Eksterne lenker
---------------

* (en) Rugs and carpets – kategori av bilder, video eller lyd på Commons Rediger på Wikidata
**Nordwind Airlines** (russisk: Северный ветер, Severnyj veter) er et flyselskap fra Russland som flyr rute- og charterflyginger. Selskapet har hovedkontor i Moskva og hovedbasen ligger på Sjeremetjevo internasjonale lufthavn. Nordwind Airlines flyr innenlands i Russland, til nabolanda og til forskjellige feriesteder rundt om i verden.

Historie
--------

Nordwind Airlines blei grunnlagt i august 2008. Ved oppstarten hadde selskapet tre fly og fløy til seks reisemål. Selskapet er en del av Pegas Touristik. I tillegg til ruter i Russland, har selskapet flyginger til nabolanda Armenia, Aserbajdsjan, Kasakhstan, Tadsjikistan og Usbekistan og til Tyskland, Cuba, Iran, Jamaica, Jordan, Mexico og Thailand.

Flyflåte
--------

Flyflåten til Nordwind Airlines besto i mars 2019 av Boeing 777-200ER, Boeing 777-300ER, Boeing 737-800NG, Airbus A321-200 og Airbus A330-200. Tidligere har selskapet også benytta Boeing 757-200 og Boeing 767-300.

* Airbus A330 fra Nordwind Airlines på Pulkovo internasjonale lufthavn ved St. PetersburgAirbus A330 fra Nordwind Airlines på Pulkovo internasjonale lufthavn ved St. Petersburg
* Boeing 777 fra Nordwind Airlines i luftaBoeing 777 fra Nordwind Airlines i lufta
* Boeing 757-maskin fra Nordwind Airlines på Josep Tarradellas Barcelona – el Prat internasjonale lufthavnBoeing 757-maskin fra Nordwind Airlines på Josep Tarradellas Barcelona – el Prat internasjonale lufthavn
* Airbus A330-maskin fra Nordwind Airlines på Sjeremetjevo internasjonale lufthavn utafor MoskvaAirbus A330-maskin fra Nordwind Airlines på Sjeremetjevo internasjonale lufthavn utafor Moskva

Referanser
----------

1. ↑  Company overview Arkivert 29. mars 2019 hos Wayback Machine. Nordwind Airlines. Henta 29. mars 2019.
2. ↑  Aircraft fleet Arkivert 17. desember 2021 hos Wayback Machine. Nordwind Airlines. Henta 29. mars 2019.

Eksterne lenker
---------------

* Offisielt nettsted Rediger på Wikidata

* (en) Nordwind Airlines – kategori av bilder, video eller lyd på Commons Rediger på Wikidata
**Gomalandet** er en bydel i Kristiansund kommune, og et av de fire landene som byens sentrum ligger på. Goma er ikke en egen øy, men forbundet med Kirkelandet ved et smalt eid innerst i Vågen. Det høyeste punktet på Gomalandet er Stortua, 65 moh.

Det er broforbindelse fra Gomalandet til øyene Skorpa og Nordlandet (Nordsundbrua),og en viaduktforbindelse over eidet som forbinder Gomalandet og Kirkelandet.

Gomalandet barneskole er bydelens skole. 
Atlanten stadion og Atlanterhavsbadet ligger på Gomalandet.

Goma fabrikker har gjort navnet Goma kjent over hele Norge. Smørfabrikken eller såpefabrikken ble den kalt i Kristiansund. Goma barnesåpe var trolig det mest kjente produktet. 

Milnbrygga, et av byens historiske minnesmerker tilknyttet klippfiskproduksjon, ligger på den del av Gomalandet som omkranser havnebassenget.

Referanser
----------


|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** Sentralt stedsnavnregister
 |
| Medaljeoversikt |
| --- |
| Konkurrerte for Italias flagg Italia |
| Friidrett: |
| Friidrett Para-VM i friidrett |
| Sølv | London 2017 | 4x100 m |
| Bronse | London 2017 | 400 m |
| Friidrett Para-EM i friidrett |
| Gull | Bydgoszcz 2021 | 400 m T44 |
| Sølv | Berlin 2018 | 4x100 m T42-47/61-64 |
| Bronse | Grosseto 2016 | 400 m T44 |
| Bronse | Grosseto 2016 | 4x100 m T42-47 |
| Bronse | Swansea 2014 | 400 m T44 |

**Emanuele di Marino** (født 9. februar 1989) er en italiensk parafriidrettsutøver, som representerer klubben GS Fiamme Azzurre, og konkurrerer i sprintløp. Han konkurrerer i klassen T44, som er for utøvere med amputasjon under kneet på én fot eller som har moderat redusert funksjon i én eller begge bein. Han har bronse på 400 meter fra Para-VM i friidrett 2017.

Han er født med *talipes equinovarus*, såkalt klumpfot. Han begynte med parafriidrett 10 år gammel, og debuterte internasjonalt i 2014.

Idrettskarriere
---------------

Di Marino deltok i Para-EM i friidrett 2014, og kom der på tredjeplass på 400 meter i klassen T44. På 200 meter kom han på femteplass, og på 100 meter kom han på sjetteplass. Året etter deltok han i Para-VM i friidrett 2015, og hans beste plassering der var sjuendeplass på 400 meter. Han nådde ikke finalen på 100 meter og 200 meter. Under Para-EM i friidrett 2016 fikk han på nytt bronse på 400 meter, og han fikk også bronse på 4 x 100 meter stafett i samleklassen T42-47. På 200 meter kom han på femteplass, og på 100 meter kom han på sjetteplass. Han deltok i Paralympiske sommerleker 2016 i Rio, men ble det slått ut i forsøksheatet på 200 meter, og han ble diskvalifisert på 400 meter.

Han fikk to medaljer under Para-VM i friidrett 2017 i London. Individuelt kom han på tredjeplass på 400 meter, bak Michail Seitis og Simone Manigrasso. I tillegg fikk Italia sølv på 4 x 100 meter stafett i samleklassen T42-47. Han deltok også på 200 meter, der han kom på åttendeplass. Han deltok igjen i Para-EM i friidrett 2018, og kom der på sjetteplass på 100 meter i klassen T64, og han kom på åttendeplass på 200 meter. Italia fikk nok en stafettmedalje; de kom på andreplass i samleklassen T42-47/61-64 for menn. Under Para-VM i friidrett 2019 deltok han kun på 400 meter, og kom der på fjerdeplass.

Di Marino vant 400 meter i T44-klassen under Para-EM i friidrett 2021, med ny europeisk rekord på 56,56 sekunder. På 100 meter og 200 meter kom han på femteplass.

Referanser
----------

1. 1 2  IPC - *Emanuele di Marino* Arkivert 8. juni 2021 hos Wayback Machine. besøkt 8. juni 2021.
2. ↑  IPC - *2021 World Para Athletics European Championships - Men's 400m T44*, besøkt 8. juni 2021.

Eksterne lenker
---------------

* (en) Emanuele Di Marino – IPC.infostradasports.com Rediger på Wikidata

* (en) Emanuele Di Marino – Paralympic.org Rediger på Wikidata

* (it) Emanuele Di Marino – FIDAL Rediger på Wikidata
**Hybristofili** (av gresk *hybridzein* som betyr «å forbryte seg mot noen» (jfr *hybris*), og *filia* som betyr «kjærlighet») også kjent som **Bonnie & Clyde-syndromet**, er en parafili som går ut på å være seksuelt tiltrukket av personer som har begått alvorlige forbrytelser. 

Sheila Isenberg som skrev *Women Who Love Men Who Kill*, intervjuet tretti kvinner som hadde forhold til drapsmenn. Hun fant at to hovedgrupper oppsøker mordere.

* De som forelsker seg i «vanlige mordere» i den tro at de ser drapsmannens sanne ansikt og gode egenskaper.
* De som søker forhold med beryktede, mye omtalte mordere for selv å få en plass i rampelyset.

Kjente eksempler på personer hybristofile tiltrekkes av, er Ted Bundy, Eric Harris og Dylan Klebold, Charles Manson og Anders Behring Breivik. Breivik får mer enn 800 brev i året, de fleste fra kvinner. En svensk kvinne skriver til ham hver uke, og ønsker seg ikke et liv uten ham. Hun har aldri møtt Breivik, men ble kjent med ham gjennom et nettspill i 2007. Han brøt kontakten to år senere, trolig for å planlegge 22. juli-terroren, men under rettssaken fikk hun kontakt med ham igjen. Josef Fritzl og Charles Manson har egne fanklubber.

Parteringsmorderen Peter Madsen giftet seg i 2019 med Jenny Curpen som først kontaktet ham i fengselet vedrørende sitt prosjekt om kvinner som etter hennes mening fordømmes av feminismen i samfunnet for å ønske kontakt med den livstidsdømte Madsen.

Referanser
----------

1. ↑  *Sexual Deviance: Theory, Assessment, and Treatment*
2. ↑
3. ↑
4. ↑
5. ↑
6. ↑
**Emanuel Alejandro Villa**, ofte kalt **Tito Villa**, (født 24. februar 1982 i Casilda, Provincia de Santa Fe, Argentina) er en argentinsk fotballspiller som har spilt for tre argentinske, to meksikanske og en engelsk klubb. Han spiller nå for Derby County i Premier League.

Biografi
--------

Emanuel Villa startet sin profesjonelle fotballkarriere i argentinske Huracán i 2001. I 2003 gikk han til Atlético de Rafaela, men da klubben rykket ned fra den argentinske toppdivisjonen i 2003/04-sesongen valgte han å skrive under Rosario Central sommeren 2004. Etter å ha scoret 18 mål på 43 ligakamper for Rosario i løpet av to sesonger ble meksikanske Atlas hans fjerde klubb i 2006. Etter en sesong for Atlas der han scoret 15 mål på 30 ligakamper signerte han for UAG Tecos i 2007 før han den 4. januar 2008 ble kjøpt for £2 000 000 av den engelske klubben Derby County. 

Villa debuterte for Derby, og i Premier League, den 12. januar 2008 i en kamp mot Wigan Athletic, og han scoret sitt første mål for *the Rams* den 2. februar 2008 i en ligakamp mot Birmingham City.

Eksterne lenker
---------------

* (en) Emanuel Villa – Transfermarkt Rediger på Wikidata

* (en) Emanuel Villa – Soccerbase.com Rediger på Wikidata

* (en) Emanuel Villa – Soccerway Rediger på Wikidata

* (en) Emanuel Villa – FBref Rediger på Wikidata

* (es) Emanuel Villa – as.com Rediger på Wikidata
*Phylloporia bistrigella*
Larven
***Phylloporia bistrigella*** er en sommerfugl som tilhører familien flekkmøll (Incurvariidae). Den er utbredt over det meste av Norge.

Utseende
--------

En liten (vingespenn 7 – 8 mm), brungrå møll med hvite tverrbånd på vingene. Den er helt ulik de andre flekkmøllene som forekommer i Norge, men ligner overflatisk sterkt på møll i familien grasmøll (Elachistidae), som den imidlertid ikke er i slekt med. De skiller sge fra grasmøllene ved at den har oppstående, hårlignende skjell på hodet. Antennene er trådformede hos begge kjønn, mørkbrune og omtrent halvparten så lange som forvingen. Hodet er kledt med hvite, oppstående, hårlignende skjell. Kroppen og forvingen er mørkt brungrå med svak messingglans, i vingespissen ofte også et hint av purpur. Forvingen har to smale, hvite tverrbånd. Bakvingen er ganske smal, grå med lange, grå hårfrynser. Larven er lysgul, den grønne tarmen skinner gjennom. Hodet er brunt. Den er nesten helt uten bein, og grensene mellom kroppsleddene er innsnørte slik at den ser perlekjede-formet ut.

Levevis
-------

Denne arten finnes på fuktige steder der det vokser bjørk (*Betula* spp.). Hunnen legger et egg nær spissen på et bjørkeblad, og den nyklekte larven lager en buktende gangmine inne i bladet. Denne utvides etter hvert til en flekkmine. Senere skjærer larven u bladbiter og lager et hylster som den lever inne i resten av larvetiden. De voksne møllene flyr fra slutten av mai til begynnelsen av juli.

Utbredelse
----------

Den er utbredt i Mellom- og Nord-Europa østover til Uralfjellene. I Norge er den utbredt i Sør-Norge, men også i Nordland og Troms, den synes å mangle i deler av Midt-Norge.

Kilder
------

* Bengtsson, B.Å. Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 295 – 332. ISBN 978-91-88506-60-3
* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:
* *Phylloporia bistrigella* på UK moths:

Eksterne lenker
---------------

* (en) *Phylloporia bistrigella* i Encyclopedia of Life Rediger på Wikidata

* (en) *Phylloporia bistrigella* i Global Biodiversity Information Facility Rediger på Wikidata

* (no) *Phylloporia bistrigella* hos Artsdatabanken Rediger på Wikidata

* (sv) *Phylloporia bistrigella* hos Dyntaxa Rediger på Wikidata

* (en) *Phylloporia bistrigella* hos Fauna Europaea Rediger på Wikidata

* (en) *Phylloporia bistrigella* hos NCBI Rediger på Wikidata

* (en) *Kategori:Phylloporia bistrigella* – bilder, video eller lyd på Wikimedia Commons Rediger på Wikidata

* *Phylloporia bistrigella* – detaljert informasjon på Wikispecies Rediger på Wikidata
**Ecuadorianske centavo** ble innført i år 2000 da Ecuador devaluerterte sin valuta fra **sucre** til amerikansk dollar. Myntene er i valørene 1, 5, 10, 25 og 50 centavos og er identisk i størrelse og verdi til amerikanske mynter. De sirkulerer innen Ecuador sammen med mynter og sedler fra USA. Selv om dollarmynter er lite brukt i USA, er de vanlige i Ecuador. Ecuador klarte å introdusere en-dollar mynt (*un sucre*) men bestemte seg for ikke å sette den i sirkulasjon. Bare 2 000 mynter ble satt i omløp. De er ettertraktet av numismatikere. Ecuador trykker ikke sedler, men bruker de amerikanske.

Beskrivelse
-----------

Ecuadorianske centavos bærer på den adverse side beløpet med tall og bokstaver på spansk og Ecuadors sentralbanks logo. På reversen er det preget et portrett og navn til en framstående ecuadorianer, teksten «República del Ecuador» samt landets riksvåpen. Unntaket er en-cent mynten som i stedet for et portrett, er preget et kart over Amerika og Ecuadors valgspråk «Luz de América» (*Ecuador, Amerikas lys*).

Med unntak av en-cent mynten er de sølvfarget. Encentavomynten er vanligvis messingfarget, selv om noen ble preget med kobberfarge. Myntene er slått ved Det kongelige canadiske myntverket og Det meksikanske myntverket.

| Pålydende | Bilde | Motiv | Materiale | Vekt | Diameter/tykkelse | Preget av  |
| --- | --- | --- | --- | --- | --- | --- |
| **1 centavo** | 1 centavo1 centavo | Globus | kobber-zink (70/30) | 2,5 g | 19,05 mm | Det kongelige canadiske myntverket |
| **5 centavos** | 5 centavos5 centavos | Juan Montalvo | forniklet stål | 5,0 g | 21,21 mm | Det meksikanske myntverket |
| **10 centavos** | 10 centavos10 centavos | Eugenio Espejo | forniklet stål | 2,268 g | 17,91 mm | Det meksikanske myntverket |
| **25 centavos** | 25 centavos25 centavos | José Joaquín de Olmedo | forniklet stål | 5,67 g | 24,26 mm | Det mexicanske myntverket |
| **50 centavos** | 50 centavos50 centavos | Eloy Alfaro | forniklet stål | 11,34 g | 30,61 mm | Det meksikanske myntverket |

Referanser
----------

1. 1 2  Behnke, Alison (2008). *Ecuador in Pictures*. Twenty-First Century Books. s. 68. ISBN 0822585731.
2. ↑  Numista Ecuador $1 webpage
3. ↑  Foreign coins struck by the Royal canadian mint : Ecuador Arkivert 14. desember 2010 hos Wayback Machine.; consulted om
March 2011
4. ↑  (Spanish) México acuñará monedas fraccionarias de dólar para Ecuador; Noticias de Yahoo; consulted on March
5. ↑  Information on Ecuadorian coin mintages, Stephen Grimsley
***Gomorron Sverige*** er et svensk underholdningsprogram som ble sendt på lørdager på SVT mellom 1977 og 1996, i hovedsak fra SVT Göteborg. Programmet var inspirert av det amerikanske programmet *The Today Show* som siden 1951 har blitt sendt på NBC. 

Gomorron Sverige hadde premiere den 10. september 1977. Programmet ble sendt fra Göteborg på lørdager med start kl. 08.00. Programmet inneholdt blant annet musikkonkurranser, studiogjester, barneinnslag, tegnefilmer og musikkunderholdning. Siste programmet ble vist 28. desember 1996. 

Den 1. mars 1986 stoppet sendingen av programmet som en følge av mordet på den svenske statsministeren Olof Palme kvelden før.

Programledere
-------------

* Lennart Hyland (1977 – 1979)
* Per Ragnar (1979 – 1984)
* Berit Gullberg (1984 – 1985)
* Fredrik Belfrage (1985 – 1989)
* Lennart Broström (1989 – våren 1990)
* Jan Jingryd (høsten 1990 – 1996)

Referanser
----------

Eksterne lenker
---------------

* *Artikkelen har ingen egenskaper for filmdatabaser i Wikidata*
**Peter Ludlow** (født 16. januar 1957) er en amerikansk filosof, som er mest kjent for arbeider innen språkfilosofi og rettsinformatikk.

Han er særlig kjent for tverrfaglig arbeid om sammenhengen mellom lingvistikk og filosofi, særlig det filosofiske grunnlaget for Noam Chomskys generative lingvistikk og grunnlaget for teori om mening i lingvistisk semantikk. Han har arbeidet med anvendelser av analytisk språkfilosofi innen epistemologi, metafysikk og logikk.

Ludlow er også kjent for arbeid med konseptuelle spørsmål i cyberspace, slik som rettslige spørsmål i tilknytning til cyberspace, herunder lovregulering, myndighetsutøvelse og styring av nettbaserte spill og andre typer virtuelle samfunn. Han har også skrevet om «hacktivist»-kultur og beslektede fenomener som Wikileaks.

Ludlow tok sin ph.d. i filosofi ved Columbia University i 1985, med Charles Parsons som veileder. Han er også en tidligere student av Noam Chomsky. Han har vært førsteamanuensis ved State University of New York at Stony Brook og professor i filosofi ved University of Michigan, University of Toronto og Northwestern University, hvor han var John Evans-professor i moralsk og intellektuell filosofi.

Bibliografi
-----------

* *High Noon on the Electronic Frontier* (1996) ISBN 0-262-62103-7
* *Semantics, Tense, and Time: an Essay in the Metaphysics of Natural Language* (1999) ISBN 978-0-262-12219-1
* *Crypto Anarchy, Cyberstates, and Pirate Utopias* (2001) ISBN 0-262-62151-7
* *The Second Life Herald: The Virtual Tabloid that Witnessed the Dawn of the Metaverse* (2009) ISBN 978-0-262-51322-7
* *Our Future in Virtual Worlds* (2010) ASIN: B0044XV80U
* *The Philosophy of Generative Linguistics* (2010) ISBN 978-0-19-925853-6

Referanser
----------

1. ↑   Gemeinsame Normdatei, besøkt 2. mai 2014[Hentet fra Wikidata]
2. ↑   Social Networks and Archival Context, SNAC Ark-ID w6f796tx, besøkt 9. oktober 2017[Hentet fra Wikidata]
3. ↑  Ludlow named John Evans Professor in Philosophy, Northwestern University

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** CiNii
 |
**Matthias Hagerup** (født 1765 i Bjørnør, død 1. oktober 1822 i Christiania) var en norsk embetsmann og lærebokforfatter.

Liv
---

Han var sønn av sognepresten Richard Hagerup (død 1784) og Malene Dorthea Wagenfeuer (død 1786). I 1785 ble han student fra Trondheim katedralskole og i 1799 *cand. jur.* fra Københavns Universitet. I København hadde han også studert moderne språk, slik at han kunne bli ansatt som språklærer ved Søkadetakademiet og det militære instituttet. Senere ble han lærer i naturrett og folkerett ved generalkvartermesterstaben. I 1811 ble han ansatt som sekretær ved *De rejsendes Kontor* under København politikammer, og fikk tittelen krigsråd.

I 1814 vendte Hagerup tilbake til Norge og ble ansatt som ekspedisjonssekretær ved den norske statsrådavdelingen i Stockholm. Her ble han i 1822 utnevnt til statssekretær. Ved kong Carl Johans kroning var han dessuten blitt utnevnt til riksherold.

I København utga han blant annet et par skrifter på fransk om Danmark og det danske språket, samt en fransk språklære på dansk. Han utga også biografier over Tordenskjold, Niels Juel og Christian IV. Videre utga han en juridisk lærebok kalt *Den danske og norske Lovkyndighed i en sammenhengende Lærebygning* (1804–05), og den praktiske håndboken *Den norske Bondes juridiske Pligter og Rettigheder* (1803). Den siste utkom i et tredje opplag i Christiania i 1816.

Utmerkelser
-----------

Hagerup ble utnevnt til ridder av Nordstjerneordenen i 1818.

Referanser
----------

1. ↑   BIBSYS, NORAF-ID 2019547, besøkt 9. oktober 2017[Hentet fra Wikidata]
2. ↑   Open Library, oppført som Mathias Hagerup, Open Library-ID OL5615387A, besøkt 9. oktober 2017[Hentet fra Wikidata]
3. ↑   Stortinget og statsraadet: 1814–1914. B. 1 D. 2 : Biografier L-Ø : samt tillæg, side(r) 1007[Hentet fra Wikidata]

Litteratur
----------

* Halvorsen, J.B. (1888). *Norsk Forfatter-Lexikon 1814-1880*. Kristiania: Den Norske Forlagsforening.

Eksterne lenker
---------------

* (no) Matthias Hagerup hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** SUDOC
 |
**Felix Scheder-Bieschin** (født oktober 1899, død 2. september 1940) var en tysk seiler som deltok i de olympiske leker 1936 i Berlin.

Scheder-Bieschin vant en olympiske bronsemedalje i seiling under OL 1936 i Berlin. Han var med på den tyske båten «Germania III» som kom på tredjeplass i 8-metersklassen bak den italienske båten «Italia» og «Silija» fra Norge. Seilingene ble avviklet utenfor Kiel i perioden 4. til 12. august 1936. Mannskapet på «Germania III» var Scheder-Bieschin, Hans Howaldt, Alfried Krupp von Bohlen und Halbach, Eduard Mohr, Fritz Bischoff og Otto Wachs.

Scheder-Bieschin ble drept i strid utenfor Norges kyst under andre verdenskrig. Han var Korvettenkapitän på båten som ble torpedert.

OL-medaljer
-----------

* 1936 Nazi-Tysklands flagg Berlin – Bronse Bronse i seiling, 8-metersklassen Nazi-Tysklands flagg Tyskland

Eksterne lenker
---------------

* (en) Felix Scheder-Bieschin – Olympedia Rediger på Wikidata

* (en) Felix Scheder-Bieschin – Sports-Reference (OL-resultater – arkivert) Rediger på Wikidata

* (en) Felix Scheder-Bieschin – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Peter Leitner** (født 5. januar 1956 i Oberstdorf) er en tysk tidligere skihopper som konkurrerte for Vest-Tyskland. Han representerte SC Oberstdorf.

Han debuterte i den tysk-østerrikske hoppuka med 63.-plass i Oberstdorf 30. desember 1975. Hans beste plassering i enkeltrenn i hoppuka var 5.-plass i Oberstdorf 30. desember 1977. Sammenlagt ble han nummer 12 i 1977/78. Han ble nummer 24 sammenlagt i verdenscupen i 1979/80-sesongen. Hans beste plassering i enkeltrenn var 2.-plass, som han greide i det siste verdenscuprennet han deltok i, i storbakken i Štrbské Pleso 24. mars 1980.

Han var også førstemann til å hoppe over 100 meter i Holmenkollen. Det gjorde han i rennet i 1980, ved å lande på 101,5 meter i første omgang. I andre omgang overtok Tom Levorstad bakkerekorden, da han landet på 105,5 meter.

Leitner ble nummer 21 i storbakken og nummer 42 i normalbakken i VM i Lahtis i 1978. Han var på det vesttyske laget som ble nummer 8 av 10 lag i lagkonkurransen, som var prøveøvelse. I OL i Lake Placid i 1980 ble han nummer 18 i storbakken og nummer 19 i normalbakken. Han ble nummer 12 i VM i skiflyging i Planica i 1979.

Peter Leitner vant skiflygingsuka i Oberstdorf i 1978. Samme år vant han Janez Poldas minnerenn i Planica. Året etter vant han det ene av de to rennene under prøve-OL i Lake Placid. Han ble seks ganger vesttysk mester individuelt – i normalbakke i 1976, 1978 og 1980, og i stor bakke i 1976, 1978 og 1979.

Referanser
----------

Kilder
------

* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skisprungschanzen-Archiv: All time results
* Sport-Komplett.de: Skispringen – Deutsche Meisterschaften (besøkt 13. juni 2011)

Eksterne lenker
---------------

* (de) Peter Leitner – Munzinger Sportsarchiv Rediger på Wikidata

* (en) Peter Leitner – Olympedia Rediger på Wikidata

* (en) Peter Leitner – Sports-Reference (OL-resultater – arkivert) Rediger på Wikidata

* (en) Peter Leitner – FIS (skihopping) Rediger på Wikidata

|  |  |
| --- | --- |
| Oppslagsverk/autoritetsdata | Munzinger (sport)
 |
**Mikal Lerøy** (født 13. august 1902 på Lerøy, død 11. mai 1993 i Bergen), opprinnelig Mikal Lerøen, var en norsk fisker og politiker. Han var ordfører i Sund kommune.

Lerøy var eldste sønn av Ole Mikkel og Brita Lerøen og bror til Hallvard Lerøy som bygget opp selskapet Lerøy Seafood Group. Familien gikk tidlig på 1900-tallet over til å skrive Lerøy i stedet for Lerøen.

Under andre verdenskrig havnet Mikal Lerøy på nazistenes side, og disse gjorde ham også til ordfører i Sund kommune i 1942 da Ole N. Høiland trakk seg fra embedet. Hans yngre bror Arne Lerøy var derimot aktiv i motstandsarbeidet. Hallvard Lerøy eide skøyten MK «Blia» som ble benyttet i Englandsfarten sammen med blant annet Jan Lerøy og Ingebrigt Lerøy, her var Arne ombord da skøyten forliste i et forferdelig uvær i november 1941. Mikal ble avsatt som ordfører i 1945 og Høiland gjeninnsatt for en kort periode før Johannes Evensen Hummelsund ble valgt til ny ordfører. I *Bygdebok for Sund* beskriver Hummelsund på diplomatisk vis Lerøy som en sympatisk mann som hadde havnet på feil side.

Lerøy var bestefar til journalisten Mikal Olsen Lerøen.

Referanser
----------

1. ↑  Bergens Tidende, onsdag 12. mai 1993 (Dødsannonse)
2. ↑  Mikal Lerøy Digitalarkivet
3. ↑  Lerøy, Hallvard jr. (1999). *Det beste fra havet gjennom hundre år: utgitt i anledning Hallvard Lerøy A/S 60-årsmarkering 1999*. Bergen: Hallvard Lerøy A/S. ISBN 8299525306.
4. 1 2  Mikal byttet til bestefars navn Bergens Tidende
5. ↑  Hummelsund, Johannes Evensen (1970): Bygdebok for Sund : eit lite utsnitt av Sund si soge Sambåndets trykkeri
**Mikal Telle** (født 1976) er en norsk musikkmanager fra Bergen. Han står bak plateselskapene Tellé Records, Éllet og Opplett (sammen med Erlend Øye).

Telle er kjent for å være en katalysator for deler av norsk undergrunnsmusikk og elektronika. Han står bak blant annet Röyksopp, Datarock og Kings of Convenience.

I 1995 startet Telle platebutikken Primitive Records, som ble starten på utviklingen av Tellé Records, og via butikken fikk han distribuert utgivelsene han ga ut.

I 2002 fikk Telle Bergen kommunes kunstnerpris på 50 000 kroner med blant annet begrunnelsen «Mikal Telle har hatt avgjørende betydning for mange av de bergenske artistene som de senere årene har hatt stor suksess og til sammen har vært identifisert som en Bergens-bølge», og «Mikal Telle er en strålende ambassadør for kulturbyen Bergen».

I 2011 kom boken *Øving er for drittband* som handler om Mikal Telle og Datarock. Samme år fikk han prisen årets bylarmer. Han fikk Bjellesauprisen fra FONO i 2014.

Litteratur
----------

* Ketil Mosnes: *Øving er for drittband*, Kapabel forlag, 2011 ISBN 9788281630345

Referanser
----------

1. ↑  Dagbladet – Deler av norsk musikk ville vært annerledes uten ham
2. ↑  Dagbladet – Telles verden
3. ↑  Studvest-no – mannen bak musikken Arkivert 23. august 2011 hos Wayback Machine.
4. ↑  «Ballade – Mikal Telle hedret». Arkivert fra originalen 10. mars 2007. Besøkt 28. oktober 2011.
5. ↑  Groove.no – Øving er for drittband
6. ↑  Bergensavisen – Mikal Telle er «Årets Bylarmer»

Eksterne lenker
---------------

* Offisielt nettsted